62020CO0663_INF
A Bíróság (hatodik tanács) 2022. március 3‑i végzése – ESZT kontra Hypo Vorarlberg Bank
(C‑663/20. P. sz. ügy) (
1
)
„Fellebbezés – A Bíróság eljárási szabályzatának 182. cikke – Bankunió – Egységes Szanálási Mechanizmus (ESZM) – Egységes Szanálási Alap (ESZA) – A 2017. évi előzetes hozzájárulások kiszámítása – Az Egységes Szanálási Testület (ESZT) határozatának hitelesítése – Indokolási kötelezettség – Bizalmas adatok”
1.
Európai uniós jog – Elvek – Védelemhez való jog – A kontradiktórius eljárás elve – Annak tiszteletben tartása a bírósági eljárás keretében – Terjedelem – A bíróság által hivatalból felhozott jogalap – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata hitelesítésének a hiánya – A felek e jogalappal kapcsolatos észrevételeik előterjesztésére való felhívásának a hiánya – Az említett elv megsértése
(Az Európai Unió Alapjogi Chartája, 47. cikk)
(lásd: 38–40., 42., 46–51. és 57. pont)
2.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Annak szükségességének hiánya, hogy e határozatban szerepeltessék a hozzájárulások kiszámítása pontosságának az ellenőrzését lehetővé tévő információk összességét – Az indokolási kötelezettségnek és az érintett intézmények üzleti titkainak a védelmére vonatkozó általános elvnek az egyensúlyba hozása – A 2015/63 rendeletnek az ESZA‑ba fizetendő előzetes hozzájárulások számítási módszerére vonatkozó rendelkezéseinek a jogszerűsége
(EUMSZ 296. cikk, második bekezdés; 806/2014 európai parlamenti és tanácsi rendelet, 2015/63 bizottsági rendelet; 2014/59 európai parlamenti és tanácsi irányelv)
(lásd: 69–81. pont)
3.
Megsemmisítés iránti kereset – Jogalapok – Lényeges eljárási szabályok megsértése – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata hitelesítésének a hiánya – A bíróság által hivatalból történő vizsgálat
(EUMSZ 263. cikk)
(lásd: 86. pont)
4.
Intézmények jogi aktusai – Indokolás – Kötelezettség – Terjedelem – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – Az ESZT‑nek azon releváns információk egy részére korlátozódó közlése, amelyeket az érintett intézmények üzleti titkának megsértése nélkül közölhetett volna – Elégtelen indokolás – A határozat megsemmisítése
(EUMSZ 296. cikk, második bekezdés; 806/2014 európai parlamenti és tanácsi rendelet, 2015/63 bizottsági rendelet; 2014/59 európai parlamenti és tanácsi irányelv)
(lásd: 99–106. pont, és rendelkező rész, 2. pont)
5.
Megsemmisítés iránti kereset – Megsemmisítést kimondó ítélet – Joghatások – A Bíróság általi korlátozás – Az Egységes Szanálási Testületnek (ESZT) az Egységes Szanálási Alapba (ESZA) fizetendő előzetes hozzájárulások megállapításáról szóló határozata – E határozat joghatásainak mindaddig való fenntartása, amíg annak helyébe észszerű határidőn belül másik határozat nem lép – Jogbiztonsági indokokra alapított igazolás
(EUMSZ 264. cikk, második bekezdés; 806/2014 európai parlamenti és tanácsi rendelet, 2015/63 bizottsági rendelet; 2014/59 európai parlamenti és tanácsi irányelv)
(lásd: 109–112. pont, és rendelkező rész, 3. pont)
Rendelkező rész
1)
A Bíróság az Európai Unió Törvényszékének 2020. szeptember 23‑iHypo Vorarlberg Bank kontra ESZT ítéletét (T‑414/17, nem tették közzé, EU:T:2020:437) hatályon kívül helyezi.
2)
A Bíróság az Egységes Szanálási Testület ügyvezetői testületének az Egységes Szanálási Alapba fizetendő 2017. évi előzetes hozzájárulások kiszámításáról szóló 2017. április 11‑i határozatát (SRB/ES/SRF/2017/05) a Hypo Vorarlberg Bank AG‑t érintő részében megsemmisíti.
3)
A Bíróság az Egységes Szanálási Testület ügyvezetői testületének az Egységes Szanálási Alapba fizetendő 2017. évi előzetes hozzájárulások kiszámításáról szóló 2017. április 11‑i határozatának (SRB/ES/SRF/2017/05) a Hypo Vorarlberg Bank AGt érintő részének joghatásait mindaddig fenntartja, amíg az Egységes Szanálási Testület új, ezen intézmény Egységes Szanálási Alaphoz való 2017. évi előzetes hozzájárulásának a megállapításáról szóló határozata a jelen végzés kézbesítésének napjától számított hat hónapot meg nem haladó észszerű határidőn belül hatályba nem lép.
4)
Az Egységes Szanálási Testület viseli mind az elsőfokú eljárással, mind a fellebbezési eljárással kapcsolatos saját költségein felül a Hypo Vorarlberg Bank AG elsőfokú eljárással kapcsolatos költségeit.
5)
A Hypo Vorarlberg Bank AG maga viseli a fellebbezési eljárással kapcsolatos saját költségeit.
6)
Már nem szükséges határozni a Spanyol Királyság annak engedélyezése iránti kérelméről, hogy az Egységes Szanálási Testület kérelmeinek támogatása végett beavatkozzon.
(
1
)	HL C 44., 2021.2.8.